A moneda d'o Reino Unito ye a libra esterlina, representata con o simbolo £. O Banco d'Anglaterra ye o banco central d'o Estato encargato d'a emisión d'a moneda, encara que os bancos d'Escocia y Irlanda d'o Norte conservan o dreito a emitir billetz suchetos a la retención de prou billetz d'o Banco d'Anglaterra ta realizar-ne a emisión. A lo largo d'a historia la libra esterlina s'ha mantenito como una d'as divisas mas estables y fuertes d'o mundo y una d'as mas cotizatas. O Reino Unito estió un d'os tres Estatos que no dentroron en a zona euro en 2002, encara que o gubierno s'ha compromeso a realizar un referendum si as "cinco condicions economicas" ta la integración se cumplen. A mayoría d'a población, seguntes as zagueras encuestas, se i oposan, posición que os creticos dicen "euroexcepticismo".